Česlovas Jezerskas

Česlovas Jezerskas (arba Jazerskas; g. 1949 m. gegužės 14 d. Mikalinoje, Lazdijų rajonas) – Lietuvos karinis veikėjas, brigados generolas, imtynininkas.

 Biografija 
1956 m. pradėjo lankyti Kauno 15-ąją vidurinę mokyklą, 1967 m. baigė Kauno 7-ąją vakarinę darbo jaunimo mokyklą. 1968 m. gegužės mėn. pašauktas į SSRS kariuomenę, tarnavo Kaune, Panemunėje dislokuotame 108-ajame pulke. Čia jam buvo sudarytos sąlygos treniruotis, dalyvauti varžybose ir už tai gauti atlyginimą, todėl liko kaip liktinis, vėliau suteiktas karininko laipsnis.Generolas Č. Jezerskas: nuslėptos istorijos vingiai, 2009-03-09  1977–1989 m. SSKP narys. 1984 m. baigė Riazanės aukštąją oro desanto karo mokyklą.

Nuo 1990 m. gegužės mėn. dirbo Krašto apsaugos departamente (KAD), tapo vienu pirmųjų Lietuvos kariuomenės organizatorių, pirmosios Lietuvos Respublikos karinės formuotės – karinio techninio sporto klubo – viršininkas. 1991 m. sausio-rugpjūčio mėn. LR Aukščiausiosios Tarybos gynimo štabo narys. 1991 m. gruodžio mėn. pulkininkas leitenantas, 1992 m. lapkričio mėn. pulkininkas. Vienas Motorizuotosios pėstininkų brigados „Geležinis vilkas“ įkūrėjų, 1992–1995 m. jos vadas, pirmasis ėjęs tas pareigas.http://www3.lrs.lt/pls/inter3/dokpaieska.showdoc_l?p_id=1859

1993 m. išklausė JAV Valstybės departamento kovos su terorizmu programą ir Luizianos universiteto krizinių padėčių valdymo programą. 1996 m. baigė Rusijos Federacijos ginkluotųjų pajėgų Generalinio štabo karo akademiją. 1996–1997 m. LR ginkluotųjų pajėgų generalinis inspektorius. 2001–2002 m. Lietuvos karo akademijos vyr. ekspertas. Nuo 2002 m. Krašto apsaugos ministerijos generalinis inspektorius. 2004 m. brigados generolas, apdovanotas vardiniu ginklu.http://www3.lrs.lt/pls/inter3/dokpaieska.showdoc_l?p_id=229481http://www3.lrs.lt/pls/inter3/dokpaieska.showdoc_l?p_id=229484 2006 m. baigė NATO gynybos koledžą Romoje (Italija). 2007 m. gegužės 29 d. išėjo į atsargą.

2008 m. „Tvarkos ir teisingumo“ partijos sąraše kandidatavo į LR Seimą.http://www.vrk.lt/rinkimai/400_lt/Kandidatai/Kandidatas20661/Kandidato20661Anketa.html  2009 m. buvo vienas iš pretendentų tapti partijos „Tvarka ir teisingumas“ kandidatu į LR prezidentus, tačiau tokios galimybės atsisakė, vėliau pareiškė ketinąs balotiruotis savarankiškai.Č. Jezerskas svarsto galimybę kandidatuoti į prezidentus, 2009-02-09http://www.vrk.lt/rinkimai/403_lt/Kandidatai/Kandidatas24941/Kandidato24941Anketa.html 

 Sportiniai pasiekimai 
Dalyvavo dziudo ir savigynos (sambo) antro pusvidutinio, pirmo vidutinio, antro vidutinio svorio kategorijų varžybose:
 1971 m., 1973–1974 m., 1977 m., 1979 m. 5 kartus Lietuvos savigynos čempionas
 1971 m. Pabaltijo savigynos čempionas
 1972 m. Europos savigynos čempionas
 1972 m., 1975 m. 2 kartus SSRS savigynos čempionas
 1973–1975 m. 3 kartus pasaulio savigynos čempionas
 1974 m. SSRS savigynos čempionato antros vietos laimėtojas
 1971 m., 1973 m., 1977 m. SSRS savigynos čempionato trečios vietos laimėtojas
 1972 m. Lietuvos dziudo imtynių (vidutinio svorio kategorija) čempionas

 Įvertinimas 
 1973 m. SSRS nusipelnęs sporto meistras 
 1975 m. populiariausias Lietuvos sportininkas http://lse.lt/index.php?3967687321
 1992 m. Sausio 13-osios atminimo medalis
 1993 m. Vyčio kryžiaus 5 laipsnio ordinas http://www3.lrs.lt/pls/inter3/dokpaieska.showdoc_l?p_id=3144
 1995 m. Lietuvos kariuomenės kūrėjų savanorių medalis
 2005 m. ordino „Už nuopelnus Lietuvai“ Komandoro didysis kryžius http://www3.lrs.lt/pls/inter3/dokpaieska.showdoc_l?p_id=266168
 Apdovanotas medaliu „Už nuopelnus“, medaliu „Už pasižymėjimą“, „Geležinio Vilko“ garbės ženklu, garbės ženklais „Už Rusijos kariuomenės išvedimą“, „Garbės savanorio“ (1996 m.), Šaulių žvaigžde (1997 m.), Lietuvos šaulių sąjungos „Parlamento gynėjo“ (1998 m.), proginiu stojimo į NATO medaliu (2003 m.)

 Šaltiniai 

Kategorija:TSRS karininkai
Kategorija:Lietuvos generolai
Kategorija:Lietuvos dziudo imtynininkai
Kategorija:Lietuvos savigynos imtynininkai
Kategorija:Kandidatai į LR prezidentus